Държавен вестник, бр. 53, 2016 г., стр. 7

БРОЙ  53	
Д Ъ Р Ж А В Е Н  В Е С Т Н И К 	
СТР.  7  
(9) Лицата по ал. 8 трябва да притежават 
необходимата квалификация и професионална 
компетентност за изпълнение на задачите и да 
отговарят на изискванията по чл. 16, ал. 2 и 3. 
(10) Броят на лицата по ал. 8 и изисква­
нията за квалификацията и професионалната 
им компетентност се определят съобразно 
спецификата на съответната процедура и броя 
на получените концепции.
Чл. 13. (1) Външните оценители могат да 
бъдат:
1. служители в държавната администрация, 
които не заемат длъжност в управляващия 
орган или в междинното звено;
2. физически лица, избрани след провеж­
дане на централизиран конкурс;
3. лица, избрани в съответствие със Закона 
за обществените поръчки.
(2) Лицата по ал. 1 трябва да притежават 
диплома за висше образование с образова­
телно-квалификационна степен „бакалавър“ 
или „магистър“ и най-малко 3 години опит в 
професионална област, свързана с конкретна­
та процедура, или в оценяването на проекти 
по програми или оферти по процедури за 
обществени поръчки. 
(3) Лицата по ал. 1, т. 1 се избират с оглед 
на тяхната компетентност, необходима за 
конкретната процедура.
(4) Лицата по ал. 1, т. 2 следва да отговарят 
най-малко на следните изисквания:
1. да не са осъждани за умишлено прес­
тъпление от общ характер с влязла в сила 
присъда, освен ако са реабилитирани;
2. да не са лишени от правото да упраж­
няват професия или дейност, която се отнася 
до областта на професионалната им компе­
тентност;
3. да не са поставени под запрещение.
(5) Изборът на лица по ал. 1, т. 2 за кон­
кретна процедура следва да е съобразен с 
принципите на недискриминация и равни 
възможности, с предмета на процедурата и с 
притежавания от тях опит и квалификация. 
Чл. 14. (1) Централизиран конкурс за 
избор на лицата по чл. 13, ал. 1, т. 2 се ор­
ганизира от Централното координационно 
звено в администрацията на Министерския 
съвет. Изборът се извършва въз основа на 
документи, съответно на писмени декларации, 
доказващи съответствие с изискванията по 
чл. 13, ал. 2 и 4.
(2) Конкурсът по ал. 1 се провежда при 
спазване на принципите на недискриминация 
и равни възможности. 
(3) За провеждане на конкурса по ал. 1 
на Единния информационен портал за обща 
информация за изпълнението и управлението 
на ЕСИФ, наричан по-нататък „Единния ин­
формационен портал“, се публикува покана 
за участие, в която се посочват:
1. изискванията, на които следва да отго­
варят лицата;
2. документите, необходими за доказване 
на съответствие с изискванията по т. 1;
3. срокът за подаване на заявленията, който 
не може да бъде по-кратък от 14 дни. 
(4) Всяко заинтересовано лице може да 
подаде писмено заявление по образец, ут­
върден от заместник министър-председателя 
по европейските фондове и икономическата 
политика. Образецът на заявление се прилага 
към поканата по ал. 3. 
(5) Всяко постъпило в срок заявление се 
разглежда за установяване на съответствието 
на кандидата с обявените изисквания. 
(6) За одобрените в резултат от проверката 
по ал. 5 лица се съставя списък, който се ут­
върждава от заместник министър-председате­
ля по европейските фондове и икономическата 
политика и се публикува в Информационната 
система за управление и наблюдение на сред­
ствата от ЕСИФ (ИСУН 2020) в двумесечен 
срок от изтичането на срока по ал. 3, т. 3.
(7) Списъкът по ал. 6 съдържа най-малко 
следната информация:
1. имената на експерта съгласно документ 
за самоличност;
2. пощенски и електронен адрес за корес­
понденция, телефон, факс и др.;
3. придобита образователна степен и спе­
циалност;
4. област на професионална компетентност;
5. данни за професионална квалификация, 
допълнителна квалификация, ако има такава, 
и практическия опит, свързан със заявената 
професионална компетентност.
(8) Списъкът по ал. 6 се допълва чрез 
провеждане на нов конкурс не по-късно от 3 
години след публикуването му.
(9) Възнагражденията на лицата по чл. 13, 
ал. 1, т. 2 се определят на база единна поча­
сова ставка, която се прилага при участие в 
оценителни комисии по всички оперативни 
програми. Размерът на ставката се посочва 
в поканата по ал. 3.
(10) Максималният общ размер на брутното 
възнаграждение, което лице по чл. 13, ал. 1, 
т. 2 може да получи в рамките на една ка­
лендарна година за дейността си като външен 
оценител, е 30 000 лв. 
(11) До 31 януари всяка година на Един­
ния информационен портал се публикува 
информация за размера на възнагражденията, 
получени от лицата по чл. 13, ал. 1, т. 2 през 
предходната календарна година за дейността 
им на външни оценители.
Чл. 15. (1) В оценителния процес могат 
да участват и:
1. помощник-оценители;
2. наблюдатели.